God se Smart Oor Sy Kinders | World Challenge\nGod se Smart Oor Sy Kinders\nDie uiteinde van die kerk van Jesus Christus is glorieryke oorwinning. Op die ou end, sal die poorte van die hel nooit seëvier teen die ware kerk, wat die onsigbare liggaam is van Jesus Christus op aarde.\nDit is veronderstel ‘n glorieryke kerk te wees, sonder vlek of rimpel, gewas en seker in die bloed van die Lam. Maar enigeen met geestelike onderskeiding kan geredelik sien dat die kerk van Jesus Christus op hierdie huidige oomblik nie seëvierend oor sonde of die vyand is nie. Die hartseer en jammerlike toestand van talle gelowiges is ‘n groot smart vir ons Here.\nSatan vertrap miljoene van God se kinders net soos hy wil. Die lewens van miljoene van gelowiges is in algehele wanorde. Ons bediening ontvang weekliks duisende briewe van Christene oral oor die wêreld. Wat my vrou en ek lees, is hartverskeurend, en ons medewerkers ween saam met ons as ons die jammerlike gebedsversoeke lees van menigtes wanhopige Christene wat raadop is. So baie huise en lewens lyk totaal buite beheer, met sommige wat wil ontsnap deur selfmoord.\nIn een week sal ons hoor van honderde Christen vroue wie se mans hulle verlaat het of in die proses is om dit te doen. Baie van hierdie mans was eens aan die brand vir God, maar nou drink hulle, hulle hoereer met ander vroue en hulle is heeltemal mislei deur die Satan. Daar is Christen vroue wat dit haat om in die oggende wakker te word, en elke nag huil hulle hulleself aan die slaap.\nKinders rebelleer en raak afvallig. Daar is chaos en verwarring in te veel Christelike huise. Ons hoor selfs van bedienaars wie se vrouens hulle verlaat. Daar is so baie eens stralende Christene wat hulle rûe op die Here draai, en die afvalligheid is wydverspreid en word erger. Omdat ongeregtigheid toeneem, koel die liefde van baie af.\nOns bespeur by so baie Christene ‘n sin van hulpeloosheid en wanhoop. Talle verloor hoop en daar is nêrens blydskap of oorwinning in hulle lewens nie. Hulle lyk so verslaan, terneergedruk, weerloos, neerslagtig, moeg en bekommerd. Die manier waarop talle praat, laat dit blyk dat die mure en die poorte afgebreek is, en Satan kan doen wat hy wil sonder teenstand.\nOns lees hierdie duisende hartverskeurende versoeke, en ons word op ons knieë gedryf en uit te roep, “O, God – wat gebeur met u geliefde kinders? Hoe kan die vyand oor hulle loop en hulle skade doen met soveel woede? Waarom word so baie gevange gehou deur vrees en bekommernis? Waarom soveel wanorde onder U dierbare kinders? Waarom staan God se kinders nie op met heilige toorn en roep uit, “Genoeg!” nie.\nMy smart weerspieël slegs God se groter smart oor die jammerlike toestande in die lewens en huise van die Here se kinders – want dit hoef nie so te wees nie!\nGod treur oor Sy kinders. Hy was vir veertig jaar bedroef oor Sy volk Israel weens die swaarkry en smart wat hulle oor hulleself gebring het deur ongeloof. “En op wie was Hy veertig jaar lank vertoornd? Was dit nie op die wat gesondig het, wie se lyke in die woestyn geval het nie?” (Hebreërs 3:17).\nGod het belowe om hulle in sy eie arms te dra deur die woeste woestyn. Hy het belowe om hulle gids, hulle bewaarder, hulle beskerming, hulle sterk arm, hulle beskutting teen elke storm, hulle verlosser teen elke vyand en hulle hoë toring van beskerming te wees. Hy het belowe dat geen wapen wat teen hulle gesmee sou word ooit iets sou regkry nie. Hulle was veronderstel om die appel van Sy oog te wees, die blydskap van sy siel, die voorwerp van sy liefdevolle sorg. Hulle vyande sou hulle voetbanke wees; hulle sou altyd meer as oorwinnaars wees.\nSou hulle geglo wat God vir hulle gesê het, sou hulle geglo het sy beloftes was getrou en waar, sou hulle op sy magtige krag gerus het om hulle te red en te verlos, sou hulle onoorwinlik gewees het! Hulle sou nie slagoffers van wanhoop en swaarkry gewees het nie. Hulle kon deur daardie gevaarlike woestyn geloop het goed gevoed, sonder dors, sonder vrees of wanhoop, met elke behoefte aangespreek, met ‘n lied en groot blydskap. Hulle kon ‘n lewe van vrede, rus en oorwinning in ‘n pragtige land van beloftes lewe; en alle geestelike en fisieke behoeftes kon aangespreek gewees het! Dit is wat God vir hulle beplan het! Dit was wat Hy belowe het! Hy wou so graag hê hulle moet triomferend, bly, vredevol en geseënd wees. Hy wou hulle bed opmaak in hulle siekte; Hy wou alles doen om hulle onthalwe om hulle te beskerm en te bewaar as ‘n spesiale volk vir Hom.\nMaar ongeloof het dit alles vernietig! Ongeloof het hulle oë verblind vir die weë van God! Hulle het God se heerlike plan misgeloop bloot omdat hulle nie sy beloftes wou glo nie! “En aan wie het Hy gesweer dat hulle in sy rus nie sal ingaan nie, behalwe aan die ongehoorsames? En ons sien dat hulle deur ongeloof nie kon ingaan nie” (Hebreërs 3:18,19).\nDit was nie net hulle wellus en onsedelikheid wat al hulle swaarkry en smart oor hulle gebring het nie. God was hulle sondes genadig en die geslagte lam het al die vergifnis wat hulle nodig gehad het, voorsien. Hy het versoening vir die sondes van die vlees beskik.\nDit was hulle blatante ongeloof wat God se hand vasgebind het sodat Hy nie langer kon help of hulle verlos nie. Ongeloof het al hulle vrede en rus gesteel en het God se beloftes nutteloos en kragteloos gemaak om hulle onthalwe.\nDie deur na volheid, vreugde en oorwinning was oop; maar ongeloof het hulle daarvan weerhou om in te gaan en dit op te eis. Hulle het God se liefde en sorg vir hulle in twyfel begin trek. Hulle het Sy genade en besorgheid bevraagteken en hulle het hulle na binne gekeer om hulp van die vlees te soek. Dit het hulle by ‘n hartseer toestand van hopeloosheid uitgebring en moeilikheid het van oral op hulle afgekom.\nOns kyk na die jammerlike geskiedenis van Israel in die woestyn en ons sê, wat ‘n vermorsing! Hoe anders kon dit vir hulle gewees het as hulle God bloot geglo het! Hulle hoef nie in sulke vrees en slawerny te geleef het nie! Hulle hoef nie in ongeloof te verval het en sulke moeilikheid oor hulleself gebring het nie! Dit was selftoegedien! Waarom sou hulle nie die goeie weg van geloof en vertroue, die seëvierende weg, God se verkose weg gekies het nie? Waarom moes hulle so ‘n hartseer, verskriklik dood sterf, verslaan, gebroke en hulpeloos?\nGod treur selfs meer oor hierdie geslag gelowiges omdat ons beter beloftes het en steeds nie wil glo nie! Ons ongeloof is onverskoonbaar!\n“Laat ons dan vrees dat, terwyl die belofte om in sy rus in te gaan nog standhou, dit nie miskien sal blyk dat iemand van julle agtergebly het nie. Laat ons ons dan beywer om in te gaan in dié rus, sodat niemand in dieselfde voorbeeld van ongehoorsaamheid mag val nie” (Hebreërs 4:1,11).\nDink vir ‘n oomblik aan God se smart as Hy sien wat weer gebeur in die lewens van sy kinders! God sê in wese in hierdie gedeeltes, “Dit behoort nou anders te wees! Jy het My belofte om jou na ‘n plek van volmaakte vrede en rus te bring – as jy slegs sal glo! Jy het voor jou oë ‘n voorbeeld van die gevaar van ongeloof! Luister na die tragiese voorbeeld van My volk in die verlede.”\nIsrael het geen voorbeeld gehad van die destruktiewe krag van ongeloof nie! Hulle kon nie ‘n gedetailleerde, stap-vir-stap verhaal lees van ‘n volk wat alles verloor het deur dwase ongeloof nie. Maar ons kan! Ons het dieselfde beloftes – beloftes van ‘n lewe van volkome en volmaakte rus en verlossing in Hom! Ons dien dieselfde God! Maar selfs meer, ons het nou ‘n hoëpriester in die hemel wat na ons belange omsien. Ons het ‘n beter hoop, gebou op beter beloftes. Ons het ‘n Mens in die hemel wat medelye het, deur persoonlike ervaring, met die gevoelens van ons swaarkry, bekommernisse en behoeftes.\nGod sê, “Jy het ‘n rede om vas te hou aan jou geloof – ‘n rede wat Israel nie gehad het nie! Jy het ‘n Hoëpriester wat in die hemel ingegaan het – ‘n Priester wat jou uitnooi om met vrymoedigheid in Sy teenwoordigheid in te kom.” “Laat ons dan met vrymoedigheid na die troon van die genade gaan, sodat ons barmhartigheid kan verkry en genade vind om op die regte tyd gehelp te word” (Hebreërs 4:16).\nWanneer sal daar ooit ‘n volk van God wees wat in sy volmaakte rus ingaan? As óns nie, sal geen geslag ooit nie omdat ons die laaste is!\nSo dikwels is dit die Here se eie volk wat sy hande vasbind sodat Hy nie kan help en verlos nie. Dit is die ongeloof van sy uitverkorenes wat Sy goddelike krag verhinder. So was dit toe Hy op hierdie aarde in die vlees gewandel het. Hy het na Sy eie land gegaan, onder Sy eie mense, en hulle het aantoot geneem aan Hom. “En Hy het daar vanweë hulle ongeloof nie baie kragtige dade gedoen nie” (Matthéüs 13:58).\nToe Jesus geween het oor Jerusalem, het hy uitgeroep, “Jerusalem, Jerusalem, Ek wou...maar julle wou nie.” Jesus wou hulle onder Sy vlerke neem en hulle van die naderende storms bewaar, maar hulle het geweier deur hulle ongeloof. Sulke vreeslike blindheid! Hulle was in sulke groot nood, en Hy was daar met alles wat hulle nodig gehad het, en hulle ongeloof kon nie dit raaksien of toeëien nie.\nDaar is nie ‘n enkele rede vir gelowiges om te lewe as slagoffers van sulke verskriklike vrees, angs en marteling nie. Wat vandag gebeur in die lewens en huise van Christene is net so sinneloos as die selftoegediende slawerny van die Israeliete. Dit behoort nie so te wees nie – dit hoef nie te wees nie!\nIn hierdie laaste dae sal diegene wat nie geleer het om op Hom in alles te vertrou nie, verteer word deur hulle vrese en moeilikhede! Hulle sal oorweldig word!\nAl die Israeliete wat uit Egipte gekom het, behalwe Josua en Kaleb, het gesterf in die woestyn. Hulle het gesterf buite God se wil, sonder hoop, sonder vrede of blydskap – hulle het alleen en verlate gesterf. En dit hoef nie so te geëindig het nie. Hulle moes verlos en in die land van rus en vrede ingebring gewees het.\nVoordat hy gesterf het, het Moses vir hulle gesê waarom hulle so sou sterf. Hy het hulle herinner, “Die HERE julle God...sal vir julle stry... waar...die HERE jou God jou gedra het soos ’n man sy seun dra...Maar ondanks hierdie woord het julle nie geglo in die HERE julle God nie” (Deuteronómium 1:30-32). Moses het gesê, “En toe die HERE die stem van julle woorde hoor, het Hy toornig geword en gesweer en gesê: Waarlik, geeneen van hierdie manne, hierdie verkeerde geslag, sal die goeie land sien...nie...draai om en trek weg na die woestyn...Julle mag nie optrek en veg nie — want Ek is nie in julle midde nie...maar die HERE het na julle stem nie geluister en julle geen gehoor gegee nie” (Deuteronómium 1:34,35,40,42,45). God het vir hulle gesê dit was hulle voortdurende ongeloof wat hulle verdoem het tot so ‘n verskriklike einde.\nDink ons God hoor ons nie wanneer ons kla en wanneer ons Hom in twyfel trek nie? God sê, “Ek het gehoor wat jy gesê het in jou moedeloosheid! Ek het die woorde van jou twyfel en vrese gehoor! Jy het geweier om My te vertrou! Selfs jou gedagtes is vol twyfel!”\nO, heiliges van God, let op jou taal in jou tye van toetsing en beproewing! Dit mag wees dat jy werklik die Here liefhet, bid, jy lees Sy Woord. Maar wat van jou gedagtes en woorde teenoor Hom – Hy lees jou gedagtes! God neem dit baie ernstig op, en Hy moet vertrou word. Ongeloof is die grootste smart wat jy Hom kan aandoen.\nGlo jy Hom wanneer Sy Woord belowe, “want Hy sal kom soos ’n saamgeperste stroom wat die asem van die HERE aandrywe” (Jesaja 59:19).\nKom die vyand teen jou, jou huis en jou geliefdes? Is daar ‘n stroom van swaarkry en moeilikheid wat op jou afkom? Is jy wanhopig, vrees jy en blameer jy God? Of wend jy jou tot die Here, hou jy aan Hom was in die tyd van swaarkry en nood, rus jy in Sy beloftes om jou deur te dra, en gee jy Hom jou algehele vertroue – maak nie saak hoe sleg dinge lyk nie?\nDit is ‘n groot boosheid in die oë van die Here vir Sy kinders om vertwyfelinge uit te spreek of te dink oor Sy liefde en sorg vir hulle wat aan Hom behoort.\nJesaja het gesê, “Roep uit die keel, hou nie terug nie, verhef jou stem soos ’n basuin! En verkondig aan my volk hulle oortreding en aan die huis van Jakob hulle sondes” (Jesaja 58:1).\nWat was die groot oortreding? Dit was verstommend dat Jesaja gepraat het met diegene wat, “Wel soek hulle My dag vir dag en het ’n behae in die kennis van my weë! Soos ’n nasie wat geregtigheid doen en die reg van sy God nie verlaat nie, vra hulle My na die regverdige verordeninge; hulle het ’n behae in die toenadering tot God” (Jesaja 58:2).\nJesaja het ware liefhebbers en soekers van God aangespreek. Hulle was nie goddelose sondaars nie – hulle was die heel beste van God se uitverkorenes – maar hulle was skuldig aan hierdie verskriklike sonde van ongeloof! Hulle het God gedien sonder om te glo dat Hy begaan was oor die besonderhede van hulle lewens. Hulle het gebid tot ‘n God wat hulle nie werklik vertrou het nie. Hulle het na ‘n God gekom wat hulle nie geglo het hulle gebede verhoor of wonderwerke vir hulle gedoen het nie.\nLuister na hulle ongeloof! “Waarom vas ons, en U sien dit nie? Waarom kwel ons ons siel, en U weet dit nie? — Kyk, op die dag as julle vas, soek julle geleentheid om sake te doen, en julle jaag al jul arbeiders aan” (Jesaja 58:3).\nLaat my verduidelik wat dit beteken, omdat talle mense ernstig getoets word op dieselfde manier. Jy begin die Here soek met jou hele hart. Jy breek al die afgode van self en die vlees af. Jy word honger vir God en begin om te bid en sy aangesig te soek. Jy wil opreg die Here behaag, Hom vertrou en ‘n ware en triomferende lewe leef. Vir ‘n rukkie gaan alles goed. Maar eendag kom die vyand met sy verskriklike leuens om jou te toets! Hy fluister, “Dit help nie om so heilig en rein te wees nie. Niks het regtig verander nie. Daar gebeur geen wonderwerke vir jou nie. Jy probeer so hard, maar tog is jy nie beter as wat jy was nie. Kyk na al die moeilikheid en pyn in jou lewe. God is nie meer aan die werk in jou lewe as toe jy koud was nie. Dit werk nie vir jou nie.”\nDie duiwel sal jou tart, “Jy is dieselfde ou mens wat jy altyd was – eensaam, verlate, hartseer, ‘n mat vir ander om oor te loop. God verhoor nie jou gebede nie. Selfs jou gevas kry nie resultate nie. Waarom ontspan jy nie en wees soos al die ander nie? Waarom soveel moeite doen om heilig te wees as jy nie veel resultate sien nie? Waarom die Bybel lees, waarom bid, waarom afgesonder en heilige lewens leef wanneer dit lyk of dinge nie verander nie?”\nWees baie versigtig tydens daardie moeilike tye! Moenie dat gedagtes bly talm in jou verstand dat God nie aan die werk is in jou lewe nie! Moenie ontspan en toegee aan die leuengeeste van vrees en ongeloof nie. Dit is ‘n ernstige sonde teen God om sy belangstelling in jou in twyfel te trek! Gebed verander jou, en dit is belangriker. God is aan die werk en wat Hy doen is verborge vir jou oë – maar elke gebed beweeg Sy liefdevolle hart, en Hy vang steeds al jou trane op.\nNader ons ‘n tyd wanneer slegs diegene wat volkome op God vertrou, sal oorleef? As jy Hom nie in die goeie tye kan vertrou nie – wat sal jy doen wanneer oordeel begin?\nJeremia waarsku, “As jy met voetgangers loop, maak hulle jou moeg: hoe sal jy dan wedywer met die perde? En in ’n land van vrede voel jy jou veilig: hoe sal jy dan maak in die pronkbosse van die Jordaan?” (Jeremia 12:5).\nMet ander woorde, “As jy dit nie nóú kan maak deur God te vertrou nie – in hierdie maklike resies, wanneer alles vrede en voorspoed is – hoe sal jy dit ooit maak wanneer die vloedstrome van oordeel inrol? Die grootste gedeelte van God se kinders is nie gereed vir die oordele wat voor die deur is nie. As hulle nie die Here in hierdie goeie tye kan vertrou nie, waar sal hulle geloof kry in die dae van hartseer en verwarring?\nBroer, suster, ons is tans in ‘n resies – maar dit is net ‘n stadige voetresies in vergelyking met wat binnekort kom. Ons moet binnekort jaag teen die perde van die apokalips – met oordele wat oral op sondige nasies val. God sê in wese, “As jy My nie in ‘n tyd van vrede kan vertrou nie, waar jy nie vervolg of doodgemaak word vir jou geloof nie, wat sal jy doen wanneer dit gebeur? As jy My nie kan vertrou in tye van veiligheid en relatiewe voorspoed nie, hoe sal jy My vertrou wanneer alles bewe en in duie stort?”\nGlo my, kinders van God – ons beleef ‘n Jordaan wat styg, ‘n tyd van oorstromings van oordele en dae van onheil. Diegene wat nie kan sien wat kom nie, is geestelik blind, doof en stom – en hulle geloof sal op die ou einde skipbreuk ly. Die Gees doen ‘n beroep op alle slapende maagde, “Ontwaak, ontwaak, beklee jou met sterkte, o Sion” Ons beter begin om ons dierbare Here nou te vertrou in alles, terwyl Hy naby is en gereed is om te verlos.\nEk dink aan al die twyfelende, vreesagtige, wanhopige kinders van God, wat in soveel onrus lewe en ek sê vir myself, “Wat sal gebeur met hierdie arme, dierbare siele wanneer werklike swaarkry kom? Meer swaarkry sal slegs meer twyfel en ongeloof veroorsaak.”\nMag God ons help! Hierdie geneigdheid tot hulpelose twyfel en verlammende ongeloof moet end kry! God se kinders moet ‘n einde maak aan alle twyfel – hulle moet opstaan in heilige en regverdige woede en hardop roep, “Duiwel, ek is ‘n kind van ‘n almagtige, alles-versorgende, hemelse Vader – en jy kan nie langer my in die grond van wanhoop en nederlaag in trap nie! Ek sal my God vertrou! Ek sal bid en glo dat God verhoor!\nGod blaas sy basuin. Hy doen ‘n middernagoproep. Hy probeer Sy bruid wakker maak! Hy roep ‘n volk uit wat hulleself op Hom sal werp, wat sal glo in Sy reddende, bewarende, verlossende krag!\nMoenie na toestande kyk nie! Moenie na bewyse soek nie! Vertrou Hom selfs as jy glad geen sigbare bewyse sien nie. “Geseënd is diegene wat nie gesien het nie, maar glo.” Absolute geloof en vertroue in God sal jou oplig bokant alle en enige beproewing en probleem! Geloof sal verklaar, “Dit mag dalk nie gebeur op die manier wat ek dink dit moet nie. God sal dit dalk nie doen op my manier nie, maar Hy sal doen wat reg is vir my! Hy sal my bewaar! Hy sal my onderhou! Sy teenwoordigheid sal met my wees! Hy sal eendag al my trane afvee! Hy sal getrou wees!\nOns moet liewer begin om al ons bekommernisse op Hom te “werp” – nou! Hy wil elke bekommernis van ons skouers aflig! Hy wil vertrou word met alle behoeftes en probleme. Dit is Sy smart dat so min Hom vertrou, maar dit sal Sy groot blydskap wees om ‘n liggaam van gelowiges te vind wat alle bekommernisse op Hom gewerp het! Gee alles oor aan Hom! Jou huis! Jou kinders! Jou werk! Jou behoeftes! Jou maat! Jou toekoms!\nGlo jy Hom wanneer Hy sê, “Ek gee om vir jou”? God moet ween van blydskap wanneer Hy ‘n volk vind wat oor niks bekommerd is nie omdat hulle rus in Sy versorging!\nDawid het gesê, “Welgeluksalig is die man wat die HERE vrees, wat ’n groot welbehae in sy gebooie het. Hy vrees nie vir slegte tyding nie; sy hart is gerus, vol vertroue op die HERE” (Psalm 112:1,7).\nIs jou hart reg? Vertrou jy volkome op die Here in alles?\nDan sal geen slegte nuus jou ontstel nie. Jy hoef vir niks bang te wees nie! Laat die ekonomie misluk, laat die banke sluit, laat die geweld woed, laat die wêreld sidder van vrees, laat die waterstofbomme val. My hart is vas – geanker! Ek vertrou die Here! Lewe of dood, ek die die Here s’n.\nDiegene wat hulle vertroue in die Here stel, kan met blydskap uitroep, selfs wanneer die strome van oordeel inrol. “Maar laat húlle almal bly wees wat by U skuil; laat hulle vir ewig jubel, en beskut U hulle; en laat in U juig die wat u Naam liefhet. Want U seën die regverdige, o HERE, U omring hom met welbehae soos met ’n skild (Psalm 5:12,13).\nSy Woord roep ons tot ‘n lewe van vertroue.\n“Maak u gunsbewyse wonderbaar, o verlosser van die wat by u regterhand skuil vir teëstanders! Bewaar my soos ’n oogappel; verberg my in die skaduwee van u vleuels” (Psalm 17:7,8).\n“o, Hoe groot is u goedheid wat U weggelê het vir die wat U vrees, wat U uitgewerk het vir die wat by U skuil, in teenwoordigheid van die mensekinders! U verberg hulle in die skuilplek van u aangesig vir die samesweringe van mense; U steek hulle weg in ’n hut vir die twis van die tonge.” (Psalm 31:20,21).\n“Die Engel van di HERE trek ‘n laer rondom die wat Hom vrees, en red hulle uit. Smaak en sien dat die HERE goed is; welgeluksalig is die man wat by Hom skuil! Vrees die HERE, o sy heiliges, want die wat Hom vrees, het geen gebrek nie” (Psalm 34:8-10).\n“Die HERE is my sterkte en my skild; op Hom het my hart vertrou, en ek is gehelp; daarom jubel my hart en sal ek Hom loof met my gesang. Die HERE is ’n sterkte vir hulle, en Hy is ’n vesting van verlossing vir sy gesalfde” (Psalm 28:7,8).\n“Ons siel wag op die HERE; Hy is ons hulp en ons skild; want ons hart is bly in Hom, omdat ons op sy heilige Naam vertrou. Laat u goedertierenheid, HERE, oor ons wees net soos ons op U wag!” (Psalm 33:20-22).\n“Die wat op die HERE vertrou, is soos die berg Sion wat nie wankel nie, maar bly tot in ewigheid” (Psalm 125:1).\n“Vertrou op die HERE met jou hele hart en steun nie op jou eie insig nie. Ken Hom in al jou weë, dan sal Hý jou paaie gelykmaak” (Spreuke 3:5,6).


U sal binêre opsies en Nadex-verspreidings op aandele-indekstermynkontrakte, kommoditeitstermyne en geldeenhede kan verhandel. Die pryse is egter werklike kontantgeld! U sal in staat wees om enige strategieë te gebruik wat in die verlede vir u wenners gewees het.\nLys van die binêre opsies blueprintherlands gratis monster hervat, gaan voort om forex binêre werk opsies handel in Switserland templates, hervat voorbeelde, werk. Economist - Switserland. Job openinge.\nNie te aantreklik, is dit hoe jy slimmer In die eerste plek kan handel, is dit sinvol om opsies op aandele verhandel met 'n hoë likiditeit in die mark. 'N voorraad wat minder as 1000000 aandele per dag verhandel word gewoonlik beskou as illikiede. So opsies verhandel op daardie voorraad sal …\nIn hul eenvoudigste vorm, opsies kontrakte is ooreenkomste waarin beleggers maak amitment om óf koop of verkoop 'n voorafbepaalde hoeveelheid voorraad aandele, wat gewoonlik 100 aandele per kontrak, op 'n bepaalde datum in die toekoms.\nOpsies kriteria Ons e-pos ons weeklikse opsies tel vir opsies wat aan die volgende kriteria voldoen: Weeklikse opsies net Hoë volume aandele net net Dieselfde dag verstryking Tydwaarde is die sleutel Met geen tyd waarde, ons weeklikse opsies optel het 'n lae prys per opsie sodat jy koop soveel kontrakte as jy wil.


PATRIARGALE STELSEL - eCKE (betroubare christelike kernensiklopedie)\nPATRIARGALE STELSEL. Patriargie is waar mag, gesag en voorregte die prerogatief van manlike volwassenes is. Dit word dikwels religieus geregverdig as “God se wil”. Die patriargale stelsel kom universeel voor. Daar is aanduidings van matrifokale (vroue se aktiwiteite in die sentrum), matrilokale (jonggetroudes woon by die vrou se familie) en matriliniêre (afstammelingskap volgens die vrou se lyn) samelewings, maar die bestaan van volskaalse matriargieë (vroue as ’n groep het mag) word betwyfel.\nDie Bybelse* kulture was patrilokaal: jonggetroudes woon by die man se familie. Woonruimtes in huise en die tempel* is ook volgens geslag ingedeel. Jesus* hef hierdie gebruik op en stel die huis van God vir almal oop.\nIn ’n patriargale stelsel word werk volgens geslag verdeel. “Manswerk” het meer status en verdien meer geld. Manlike bevoorregting en mag lei dikwels tot geweld in die samelewing, huwelik* en gesin*. Verkragting hou vroue “op hulle plek”. Verkragting is in sommige kulture die straf vir vroue wat godsdienstige reëls oortree. Vroue word tot vandag toe in oorlogsituasies verkrag om die dominansie van die oorwinnaars te demonstreer en die verloorders te verneder.\nPATON, ALAN STEWART «» PATRICK


Die voordele van sterk gekruide kos\nJY LEES NOU Die voordele van sterk gekruide kos\nPikante bestanddele het ’n aantal gesondheidsvoordele, van hulp met gewigsverlies tot die voorkoming van kanker, maar wat is die verband?\nDie meeste van ons hou van ’n lekker kerrie of ’n bietjie sterk sous by Nando’s. Maar blykbaar gee sterk gekruide kos ons meer as net tranerige oë en af en toe ’n hoesbui.\n#487704715 / gettyimages.com\nRakende gewigsverlies kan sterk kosse jou metabolisme aanwakker, wat beteken jy verbrand jou kos vinniger. Daar is in studies bevind die hoofverbinding in brandrissies, kapsaïsien, het ’n termogeniese effek en kan ná ’n ete die liggaam tot 20 minute kalorieë laat verbrand. ’n Rissie kan ook die vaalste dieetkos ’n skop gee, wat beteken jy gaan hopelik makliker by jou eetplan hou.\nIntussen het navorsers in ’n studie (op muise) bevind wat in The Journal of Clinical Investigation gepubliseer is the pikante chemikalie in rissies, kapsaïsien, kan selreseptore in die dermvoering aktiveer, wat dus ’n reaksie skep wat die risiko vir gewasse verminder. Die navorsers ’n oorreaktiewe reseptor help afskakel wat dalk die groei van ’n gewas kan aanhelp. Die bevindinge is nuut en is nog nie gerepliseer nie, maar dit kan ook in sterk kos se guns tel.\nSpeserye het nie net die potensiaal om kanker te help voorkom nie; hulle is ook goed vir ’n gesonde hart. Navorsers het bevind mense van die kulture wat die meeste sterk kos eet, het ’n veel laer voorkoms van hartaanval en beroerte. Dit is weens verskeie redes, byvoorbeeld dat brandrissies die skadelike uitwerking van LDL (slegte cholesterol) kan teenwerk, of dat kapsaïsien inflammasie kan beveg, wat as ’n risikofaktor vir hartkwale geïdentifiseer is. Vitamien A en C versterk ook die hartspier se wande, en die hitte van die rissie verhoog bloedvloei na die hele liggaam. Dit alles dra by tot ’n sterker kardiovaskulêre stelsel.\nMaar as jy nie so dol is ook sterk kos nie, kan jy steeds van die voordele ervaar deur ligter speserye soos komyn, gemmer en koljander by jou etes in te werk daarom ’n bietjie smaak te gee sonder dat jy jou smaakknoppies looi.


Geskiedenis van Afrika - Wikipedia\nHedendaagse kaart van Afrika\n1.1 Die Vroeg- en Middel-paleolitiese tydperk\n1.2 Laat-Paleolitiese en Mesolitiese tydperk\n1.3 Neolitiese en Ystertydperk\n2.2 Islamitiese uitbreiding\n2.3 Westerse verkenning\n3 Middeleeuse koninkryke\n3.1 Die Soedannese beskawing\n3.2 Ooskus van Afrika\n3.3 Sentraal-Afrika en die Kongo\n4 Afrika en die Weste\n4.1 Portugese ontdekkingsreise\n4.2 Handel (16de–19de eeu)\n4.3 19de-eeuse indringing\n4.4 Die koloniale tydperk\nDie Vroeg- en Middel-paleolitiese tydperk[wysig | wysig bron]\nAfrika-bifasiese artefak (spiespunt) gedateer in die Laat Steentydperk\nTydens die Pleistoseen, 2,5 miljoen jaar gelede, het in Oos- en Suidelike Afrika oerwesens geleef. Hulle het regop geloop en 'n stel tande gehad wat baie soos dié van die moderne mens gelyk het. Hul gesigte was in verhouding tot die hedendaagse mensape, die Australopithecinae, heelwat smaller as hul agterkoppe. Hoewel hul skedelinhoud (600 cc) skaars groter as dié van 'n gorilla was en hulle self nog geen werktuie kon vervaardig nie, word hulle deur antropoloë saam met die genus Homo geklassifiseer.\nNá ontdekkings uit die oertyd kon antropoloë die prehistoriese wesens van Afrika in drie hoofgroepe indeel:\nDie klein geboude allesetende Australopithecus boisei;\ndie Australopithecus africanus, onderskeidelik uit Tanzanië (Olduwai) en Suid-Afrika; en\ndie groter geboude vegetariër Australopithecus robustus of Paranthropus van Suid-Afrika, wat in 'n beboste omgewing geleef het. Laasgenoemde dateer terug tot die Middel-Pleistoseen, 100 000 tot 500 000 jaar gelede.\nOorblyfsels van die Australopithecinae is naby die Tsjadmeer en in Ethiopië gevind.\nIn die vroeë Pleistoseen-lae van Olduwai in Tanzanië is daar ook oorblyfsels gevind van 'n mensagtige Homo habilis. Dit het kleiner tande, maar 'n groter skedelinhoud (680 cc) en het kleiner soogdiere gejag en werktuie gemaak, soos primitiewe kerfmesse waarvan die kante aan een of albei kante afgewerk was. Dit is bekend as die Olduwai-beskawing. Dié soort mense het na bewering 'n miljoen jaar gelede in Oos-Afrika geleef.\nIn die Middel-Pleistoseen is die kerf- of hakmesse tot volwaardige handbyle ontwikkel. Die hele kerfmes is netjies afgewerk sodat dit mooi in die hand kon pas, en albei kante is skerpgemaak sodat dit gebruik kon word om wild mee te slag en wortels uit te grawe. Hierdie soort gereedskap is gebruik deur 'n nuwe soort mens, die Homo erectus africanus (of Pithecanthropus) wie se oorblyfsels in Algerië en Tanzanië gevind is.\nDie Homo erectus africanus word gekenmerk deur 'n groter skedelinhoud (900–1050 cc), en met die uitsondering van die kopbeen, feitlik 'n moderne skelet. Die voorkop trek egter, nes die ken, taamlik ver terug agtertoe. Groot oogbanke kom bokant die oë voor.\nDie Homo erectus was 'n vleiseter wat op grootwild jag gemaak het met houtspiese waarvan die punte in die vuur hard gemaak was. Hulle het in die grasvlaktes in kampe naby water geleef.\nDie tradisie van die handbyl kan verdeel word in die vroeë fase in die begin van die Middel-Pleistoseen, en 'n ontwikkelde fase wat verder uit Noord- en Oos-Afrika na die Kaap (Stellenbosch-beskawing) en Wes-Afrika uitgebrei.\nTeen die einde van die Middel-Pleistoseen sowat 200 000 jaar gelede, het daar om die Middellandse See 'n vuursteentegniek ontwikkel. 'n Voorafbewerkte stuk klip in 'n skilpadvorm geneem en skilfers is van hierdie kern afgekap totdat die werktuig die gewenste vorm gehad het (Levallois-tegniek). 'n Latere tegniek was om die skilfers tot pylpunte en skrapers af te werk.\nLater is die tegniek ook suid van die Sahara aangetref waar die Fauresmith-beskawing van die grasvlaktes en die Sangoan-beskawing in die reënwoude rondom die ewenaar dit gebruik het. Dié kulture is verder gedra deur 'n nuwe soort mens, bekend as die Homo sapiens rhodesiensis, wat steeds gekenmerk is deur groot wenkbroue en 'n groter skedelvolume (1000 cc). Die jag van grootwild met behulp van spiese en die bola ('n slinger met 'n klip) was steeds een van die belangrikste maniere van bestaanvoering.\nLaat-Paleolitiese en Mesolitiese tydperk[wysig | wysig bron]\nSedert die verskyning van die moderne mens het Afrika suid van die Sahara in hul ontwikkeling begin terugsak by die bewoners van Noord-Afrika wat veral in gebiede langs die Middellandse See gewoon het. Ware steennywerhede het ontstaan waar fyner voorwerpe soos dolke met skerp lemme vervaardig is. Hamerslae is duidelik hierop sigbaar. Die soort gereedskap is byvoorbeeld in 38 000 v.C. deur die Dabba-beskawing van Cirenaïka en later ook deur die Oranian-beskawing gebruik.\nElders het die Levalloisien-tradisie in die Laat-Pleistoseentyd voortgeleef: in die Aterian-beskawing van die Maghreb en die Sahara; in die Stilbaai-beskawing van Suid- en Oos-Afrika; en in die Lupembien van die bosgebiede digby die ewenaar in Sentraal-Afrika.\nSedert 7000 v.C. vind ons in Afrika 'n tendens om baie klein, mikrolitiese gereedskap te vervaardig. In die Maghreb en Libië het 'n Hamietiese ras klein lemmetjies en halfmaanvormige pylpunte vervaardig. In Kenia het die draers van die Capsien-beskawing begin visvang met vervaardigde harpoene. In die savanne van Namibië het die Nachikufu-beskawing ontstaan en in Suid- en Oos-Afrika het die Smithfield- en Magosien-beskawings tot stand gekom. Hieruit, omstreeks 6000 v.C., het die Wilton-beskawing ontwikkel.\nDaar word gereken dat die eerste draers van hierdie kultuur die San was, wat later deur die Afrikane suidwaarts tot in die Kalahariwoestyn teruggedryf is. Dit is hier dat hulle vandag nog grotendeels hul tradisionele bestaanswyse voortsit. Die rotstekeninge, wat so eie aan die San-kultuur is, is wydverspreid in Suid- en Oos-Afrika gevind.\nNeolitiese en Ystertydperk[wysig | wysig bron]\nDie ruïnes van Kartago\nDie neolitiese invloed het Afrika vroeg in die vyfde millennium v.C. uit Suidwes-Asië bereik. Die Capsiens van Cirenaïka en die Maghreb het nou naas die versameling van weekdiere (versamelaarskultuur), ook diere begin mak maak en met veeteelt begin. Daar is ook pottebakkersware gemaak en wat met skulpe versier is. Dat die Sahara destyds heeltemal geskik was vir bewoning, word bewys uit rotstekeninge wat in die hooglande gevind is.\nAanvanklik het jag nog steeds die belangrikste plek in die ekonomie ingeneem, maar sedert die vierde millennium v.C. het veeteelt die belangrikste rol vervul, soos duidelik uit rotstekeninge van beeste en skape blyk.\nMet verloop van tyd het die neolitiese beskawing tot by die Soedan in Oos-Afrika uitgebrei. Inwoners het behalwe visvangs en jag, ook vee aangehou, potte gebak en gepoleerde handbyle vervaardig. Oos- en Suid-Afrika word sedert 2000 v.C. dan ook sterk deur die beskawing in die Soedan beïnvloed.\nYster word nou vir die eerste keer in die Fenisiese kolonie Kartago gebruik. Uit Egipte word dit na die suidelik geleë Meroe-kultuur uitgebrei, en die verspreiding geskied nog verder suid deur die inheemse sprekers van Afrikatale. Juis die aanwesigheid van yster en die toenemende invloed van die Middellandse See-beskawing, het gelei tot die ontstaan van die Middeleeuse koninkryke in Afrika. Hierdie koninkryke het 'n nuwe fase in die prehistorie van Afrika ingelei.\nDie beweerde reis van Hanno die Navigator\nDie Egiptenare het die eerste poging aangewend om Afrika te verken. Op land het hulle nie verder as die Soedan gevorder nie, maar ter see het hulle, volgens die Griekse historikus Herodotos, met behulp van Feniciese skepe daarin geslaag om om die hele Afrika te seil.\nToe die Romeine aan die begin van die Christelike jaartelling daarin geslaag het om die hele Noordkus van Afrika te beheer, het hulle hul ook suidwaarts gewend.\nOnder Nero, keiser van 64 tot 68, het verskeie ekspedisies die Nylrivier opgevaar en probeer om Suid-Soedan te bereik.\nBaie belangriker as dié enkele verkenningstogte, was die kolonisasie van die Noordkus van Afrika gedurende die Oudheid. Dit het veral op die gevestigde kultuur van die Berbers 'n invloed gehad.\nIslamitiese uitbreiding[wysig | wysig bron]\nKaart van die Islamitiese uitbreiding:\nUitbreiding tydens die patriargale Kalifaat, 632–661\nUitbreiding tydens die Omajjadiese Kalifaat, 661–750\nDie Arabiere se verowering van Noord-Afrika in die 7de eeu het die vasteland van Afrika vir 'n lang tyd van Europa en sy invloed afgesny. Die verkenning van Afrika is toe uitsluitlik deur die Arabiere voortgesit. Later het ander Islamitiese volke in hul voetspore gevolg. Deur hulle toedoen is 'n groot gedeelte van "Donker Afrika" ontsluit.\nDie invloed van die Islam was in die algemeen blywender as dié van Europa, omdat dit oor 'n langer tydperk geduur het en baie Afrika-volke hulle tot Islam bekeer het.\nTeen ongeveer 1000 v.C. het die Arabiere en die Perse Oos-Afrika binnegedring en baie handelsposte, soos Kilwa en Mombasa, langs die kus gestig. Die handel het hoofsaaklik uit goud, ivoor en slawe bestaan. Die inheemse bevolking is hierby betrek en daar het selfs 'n geleidelike vermenging tussen die verskillende bevolkingsgroepe plaasgevind.\n'n Belangrike en betroubare Chinese bron, Sin T'ang-sjoe, uit die jaar 1060, beskryf presies die rol wat die Arabiere en Perse in die tyd as tussengangers gespeel het in die handel tussen Oos-Afrika en China.\nVanaf 1504 is groot dele van Wes-Afrika en verskeie van die destydse kleiner koninkryke onder die oorheersing en invloed van Islam gebring. In hierdie stadium is die hele Noord-Afrika, insluitende die Sahara, met karavane vol handelsware deurkruis. Groot dele van Wes-Afrika en die binneland is verken en byna die hele Ooskus tot by die monding van die Zambezirivier was aan die Arabiere bekend. Een van die bekendste Arabiese ontdekkingsreisigers was Ibn Battuta (1304–1377) van Marokko. Hy het 'n volledige beskrywing van al sy reise deur Afrika agtergelaat.\nWesterse verkenning[wysig | wysig bron]\nPortugese kaart van die Wes-Afrikaanse kus in 1571\nEers gedurende die Middeleeue, teen ongeveer die 13de eeu, het Afrika weer kontak met Europa gemaak.\nSpaanse en Portugese sendelinge het hulle met die toestemming van die More aan die mees noordelike punt van Afrika gevestig. In die 14de eeu het die pous van Rome probeer om in aanraking te kom met 'n groep Christene wat volgens oorlewering iewers in Oos-Afrika tussen die "heidene" sou geleef het. Sy afvaardiging het inderdaad die Ethiopiërs hier aangetref, en hulle was reeds in die 4de eeu gekersten. Gesante is tussen Rome en Ethiopië uitgeruil in 'n poging om 'n front teen Islam te vorm. Dit het misluk, maar in die proses het Europa meer oor daardie deel van Afrika geleer.\nIntussen het die Portugese ywerig die Weskus van Afrika begin verken. Aanvanklik het die Portugese die gebiede wat sterk onder die invloed van Islam gestaan het, vermy. Hulle het hulle sendingstasies en handelsposte net langs die kus opgerig. Teen die tweede helfte van die 15de eeu was daar 'n wending. Nuwe navigasietegnieke het die Portugese in staat gestel om die Atlantiese Oseaan en die kus van Afrika steeds verder en verder te verken. Die Arabiese handelsposisie, selfs aan die Ooskus, het in die gedrang gekom. Die Portugese het die Arabiese handelsroetes na Venesië via die Rooisee en Egipte afgesny. Hulle het waardevolle produkte uit die Ooste en van die Ooskus van Afrika met die Kaapse roete na Europa gebring.\nIn die 17de eeu het ander Europeërs – in die besonder die Nederlanders en die Engelse – die Portugese hulle monopolistiese handelsposisie ontneem deur self met die artikels in Afrika handel te dryf.\nNet soos die Portugese wou hulle dit ook nie in die binneland waag nie. Gevolglik het geen nuwe ontdekkingsreise plaasgevind nie. Die binneland is eers teen die 19de eeu verken, eers weens ideologiese oorwegings van die sendelinge (David Livingstone), en later deur die groot koloniale moondhede self.\nMiddeleeuse koninkryke[wysig | wysig bron]\nBelangrike ryke in Afrika voor die koloniale tydperk\nDie eerste werklik Middeleeuse koninkryke in Afrika het omstreeks 600 in die Soedan, en later geleidelik ook in die res van "Donker Afrika" ontwikkel.\nDie opkoms van hierdie koninkryke hou moontlik verband met die algemene gebruik van ysterwapens, die opkoms van die Berberstamme uit Noord-Afrika en die toenemende handelsbande. Só het klein ryke en dorpsgemeenskappies tot groter eenhede met 'n koning of opperhoof ontwikkel.\nDie Soedannese beskawing[wysig | wysig bron]\nDie Koninkryk Ghana in sy grootste uitbreiding, ca. 1000\nDie Koninkryk Songhai in sy grootste uitbreiding, ca. 1500\nAl die Soedannese koninkryke het in die gebied direk onder die Sahara en bo by die ondeurdringbare reënwoude van Sentraal-Afrika ontstaan. Die eerste wat hier 'n bloeityd beleef het, was die Koninkryk Ghana.\nDit lê noordwes van die huidige Ghana en strek van die Nigerrivier in die ooste tot diep in Mauritanië. Daar word algemeen aanvaar dat dit in die 4de eeu deur Sonike gestig is. Volgens die Tariech al-Soe dan, wat in 1652 in Timboektoe geskryf is, het Ghana reeds vóór die jaar 700, 22 konings gehad.\nAl is die oorsprong van die koninkryk ietwat vaag, kan daar met sekerheid aanvaar word dat die bloeitydperk van Ghana van die 7de tot die 11de eeu, verband hou met groot goudneerslae wat daar ontdek is en die daaropvolgende handel met die Arabiere. Later is slawe ook uitgevoer. In ruil vir die goud is sout ingevoer. Die konings van Ghana het die goudhandel beheer deur self groot hoeveelhede agter te hou en belasting te hef.\nIn die 11de eeu het Ghana begin agteruitgaan weens die hernieude invalle van die Berbers en die indringing van die Islam. Ander klein koninkrykies in Wes-Afrika het nou sterker na vore getree, naamlik Mali, Kanem-Bornu, Songhay en Oyo.\nDie Koninkryk Mali is deur die Mandinka gestig, wat tot die Mande-volke behoort. Nadat Mali tot die Islam bekeer is, het dit 'n groot bloeitydperk beleef.\nOnder die Islamitiese leier sultan Kanken Moesa van Mali, met die handelsentrum Timboektoe as hoofstad, het Mali 'n belangrike sentrum van die Islamitiese kultuur geword. Trouens, Mali was die verbinding na die see vir die state Songhay en Kanem-Bornoe wat dieper die binneland in geleë was. Hulle het langs die karavaanroete na Egipte in die omgewing van die Tsjadmeer ontwikkel.\nDie Soedanese koninkryke het belangrik gebly, selfs nadat die Europeërs hulle langs die Goudkus gevestig het. Hulle het daarin geslaag om die beheer van die goudmyne te behou en het 'n lewendige handel met die handelsposte langs die kus gehandhaaf.\nIn die 17de eeu het die Bambara-koninkryke, Segu en Kaarta, Mali se leidende rol oorgeneem. Later het die Koninkryk Asjanti en Dahome ontstaan.\nTeen die middel van die 18de eeu het die slawehandel die Soedan se mannekrag baie uitgeput. Dit was een van die redes waarom die koninkryke begin verval het en uit die noorde deur die Islamitiese veroweraars verder en verder na die see teruggedryf is. Tog was die ryke nog sterk genoeg om sake vir die Westerse koloniale moondhede van die 19de eeu baie moeilik te maak.\nOoskus van Afrika[wysig | wysig bron]\nDie Koninkryk Marawi, ca. 1650's\nIntussen het die handelstate van Kilwa, Mombassa, Zanzibar en Pemba langs die ooskus waarskynlik onafhanklik van die koninkryke van die Soedan ontwikkel.\nDie stede het 'n uitgebreide handel gehad met die lande langs die Indiese Oseaan (Indië, die Arabiese lande en China). So is goud uit Mosambiek byvoorbeeld vir katoen verhandel. In die 13de eeu het die konings van Zanzibar en Kilwa hul eie kopermuntstukke met hul naam daarop gesmee.\nIn dié gebiede het 'n vermenging tussen die inheemse Afrikane en die Arabiere plaasgevind. Vermenging met die Indiërs en die Perse het die Swahili-groep gevorm. Hul taal, Swahili, het die voertaal van Oos-Afrika geword en het só die Islam ook verder versprei.\nIn die jaar 917 het al-Masoedi, wat in Bagdad gebore is, onder andere die volgende oor die magtige ryk van Zenj in Suidoos-Afrika geskryf: "Die mense van Zenj hou vee aan en ken die piesang, wat deur die Maleiers na Madagaskar ingevoer is." Daar word gemeen dat hulle die voorlopers van die bewoners van Monomotapa was.\nGedurende die 19de eeu is die ruïnes van Groot-Zimbabwe in die destydse Suid-Rhodesië ontdek. Mure van tot 7 m hoog en 5 m dik is gevind. Die mure is hoofsaaklik in die 11de en 12de eeu deur die Karanga, 'n stamgroep van die Mashona, gebou. Hulle koning, Amtota, het die ryk van Monomotapa gestig met 'n politieke stelsel wat sy teëhanger in dié van Kilwa aan die kus gehad het.\nDie Portugese het Monomotapa in die 17de eeu oortuigend verslaan.\nSentraal-Afrika en die Kongo[wysig | wysig bron]\nDie Koninkryk Kongo in 1711\nRuïnes van die Katedraal van die Heilige Verlosser in M'Banza Kongo\nDie Bakwesi het Sentraal-Afrika in die 14de en 15de eeu binnegedring en daar 'n koninkryk gestig. Ander, die voorvaders van die Loeo, het Buganda gestig. Hier het die sosiale struktuur berus op die besit van vee en nie grond nie.\nDie hoë bevolkingsdigtheid wat tot vandag in die gebiede heers, kan gedeeltelik aan hierdie ou beskawing toegeskryf word. Die Koninkryk die Kongo het eers later ontstaan. Moontlik het dit in sy ontwikkeling die voorbeeld van die Soedanese koninkryke gevolg met wie hulle wel verbinding gehad het.\nDie Kongo was in die algemeen minder geskik as die Soedan vir die opbou van groot ryke, omdat die ondeurdringbare oerwoude sinvolle kommunikasie tussen die verskillende stamme feitlik onmoontlik gemaak het.\nDie gebied het geleidelik digter bevolk geraak deur die plaaslike bevolking en die Midde- en Wes-Afrikane van die Soedan, wat onder andere die Loeba- en Loenda-koninkryke gestig het.\nTeen die einde van die 15de eeu het die Bakongo ná baie onderlinge stryd 'n groot koninkryk noord van die huidige Angola opgebou. Toe koning Nzinga Mbemba van die Kongo-ryk hom deur Portugese sendelinge laat doop het en die naam Alfonso aangeneem het, is die bande tussen sy volk en die Portugese versterk. Daarmee is die selfstandige ontwikkeling van die ryk voltooi.\nDie Portugese se belangstelling het egter algaande na die suide, die huidige Angola, verskuif. Afgesien van 'n paar sendelinge, wat ook dikwels as handelaars gekom het, het die Koninkryk die Kongo en die latere klein koninkrykies nog lank buite die Westerse invloedsfeer gebly.\nAfrika en die Weste[wysig | wysig bron]\nIn die geskiedenis van Afrika se aanraking met die Westerse Wêreld kan daar duidelik vier tydperke onderskei word.\nPortugese ontdekkingsreise[wysig | wysig bron]\nKaart van die Portugese Indiëhandel\nDie Portugese was die eerste Europeërs wat kans gesien het om die handelsmonopolie van die Arabiere in Afrika te verbreek. Hulle kon dit doen deur van nuwe seevaarttegnieke gebruik te maak. In die loop van die 15de eeu het hulle 'n aantal moeilike reise om die Kaap onderneem, maar slaag uiteindelik in 1487 daarin om Kaap die Goeie Hoop te bereik.\nDie Portugese het oral langs die kus waar die inheemse bevolking dit toegelaat het, handelsposte, wat soos klein forte gelyk het, gebou. Een van die oudstes was die een op die eiland Arguin in Noord-Mauritanië wat in 1445 gebou is. Die grootste was die kasteel St. George d'Elima in Ghana en is in 1482 opgerig. In die algemeen het die Portugese nie werklik nou aanraking met die Afrikane gehad nie. Die enigste uitsondering was die Koninkryk die Kongo, suid van die Kongorivier. Koning Nzinga Koewoe het gesien dat betrekkinge met die Portugese baie voordelig vir sy ryk kan wees. Daarom het hy in 1487 afgevaardigdes na Lissabon gestuur om te vra vir tegniese hulp en opleiding van sy werkers. Hy het hom ook tot die Rooms-Katolieke geloof bekeer en sendelinge in sy ryk toegelaat. Koning Nzinga Koewoe se opvolger, Nzinga Mbemba, met die Christennaam Alfonso, het die hoofstad M'Banza Kongo herdoop na San Salvador. Sy ryk het egter gou begin verval en die sendelinge het hulle meer met die slawehandel besig gehou as met die oordra van die Europese lewens wyse en kultuur, óf die evangelie.\nIn 1568 is San Salvador deur die Jaga-volk binnegeval en verwoes en kort daarna het die "Christelike" Kongo-ryk verbrokkel.\nHandel (16de–19de eeu)[wysig | wysig bron]\nMansa Musa se besoek aan Mekka in 1324 met goud het Midde-Oosterse Moslems na Mandinka gelok\nKaart van die hoofroetes van die Trans-Sahara-handel rondom 1400\nJan van Riebeeck land in Tafelbaai op 6 April 1652\nArabiese slawehandelaars en hul gevangenes langs die Ruvuma-rivier in Mosambiek aan die Swahili-kus\nBehalwe goud, ivoor en volstruisvere was slawe 'n tradisionele uitvoerproduk van Afrika. Die Arabiere het hulle van die plaaslike heersers gekoop en hulle as huisbediendes gebruik.\nDie Spanjaarde en Portugese het agtergekom dat die inheemse slawe van Afrika in goeie aanvraag was in die nuwe gebiede van die Amerikas. Nou is die slawehandel, wat in die Middeleeue in Europa verbode was, weer toegelaat. In 1517 het Karel V van Spanje amptelik toestemming daarvoor gegee.\nVan toe af tot ver in die 19de eeu het die slawehandel oor die Atlantiese Oseaan plaasgevind. Sowat 15 miljoen slawe het in dié tyd die Nuwe Wêreld bereik. In ag genome die hoeveelheid mense wat tydens werwing en vervoer op land en ter see gesterf het, het ongeveer 50 miljoen Afrikane die slagoffers van hierdie slawehandel geword.\nAfgesien van die handel oor die Atlantiese Oseaan, was daar ook nog die slawehandel van die Arabiere, veral die van Oman, wat slawe uit Somalië, Kenia en Tanzanië na Indië verskeep het.\nIn die 17de eeu het die Portugese mededinging begin kry van die Nederlanders, die Engelse, die Franse, die Dene en die handelaars van Hamburg. As gevolg hiervan het hulle al hul nedersettings langs die Weskus, behalwe Angola, verloor. Die inheemse heersers aan die kus het die verskillende Europese moondhede teen mekaar afgespeel, verdrae gesluit en grond verhuur vir die bou van forte. Tog het die mag van die 17de-eeuse handelsmaatskappye nooit verder gestrek as die kanonne op hul forte nie.\nDie Nederlanders het hul hoofposte in die kasteel St. George d'Elima, wat hulle in 1637 van die Portugese verower het, en by Axim gehad.\nDie Engelse het die Cape Coast aan die begin van 1664 beset. In die huidige hoofstad Accra was daar in 1659 sowel 'n Nederlandse, Engelse as Deense fort. Die Franse het aan die begin van 1671 'n nedersetting in Quidah (Dahomé), en in 1658 een by St. Louis (Senegal) gehad. By die forte en handelsposte is baie artikels, maar hoofsaaklik goud en slawe van die inheemse handelaars en agente, gekoop.\nGoudbesendings na Europa het in die 17de eeu 'n hoogtepunt bereik, maar in die 18de eeu weer afgeneem. 'n Belangrike verskil met die Amerikaanse goudhandel was dat die Europeërs in Afrika nooit toegelaat was om eers self voor die 19de en 20ste eeu die goudneerslae te ondersoek nie.\nWeens die transatlantiese handel met Amerika is daar in die 17de en 18de eeu ook 'n aantal nuwe gewasse van kommersiële waarde, soos suikermielies, kassawe, grondboontjies en patats na Afrika ingevoer. Die invoer uit Europa het hoofsaaklik bestaan uit buskruit, vuurwapens en 'n verskeidenheid verbruikersgoedere soos tekstielware, jenewer en snuisterye.\nIn sekere gebiede in Afrika is muntskulpe as betaalmiddel gebruik. Die Nederlanders het die skulpe by Ceylon bymekaargemaak en dit in groot hoeveelhede na Afrika gebring. Die lewendige handel het daartoe gelei dat nuwe paaie van die kus na die binneland aangelê is. Sommige is met die karawaanroetes van die Sahara verbind.\nTeen die middel van die 17de eeu het 'n aantal kultuurverwante gemeenskappe hulle tot mekaar aangetrokke gevoel en deur vereniging groter kultuurgemeenskappe gevorm. In 1700 het 'n aantal Akan-koninkryke in Ghana verenig om die magtige Asjanti-konfederasie te vorm. Die goue troon was hul nasionale simbool. Hul leier, Osai Toetoe, is in 1725 oorlede. Die Joroeba-konings van Nigerië is onder die alafin (monarg) van Oyo verenig. Abomey, wat oorspronklik 'n vasalstaat onder Oyo was, is deur sy koning Agaja (1708–1732) gereorganiseer. Hierdie nuwe koninkryke het diplomatieke betrekkinge met die Europeërs aan die kus gehandhaaf en die handel tot aan die einde van die 19de eeu gereël. Die enigste plek waar Blanke koloniste hulle gevestig het, was aan die Kaap die Goeie Hoop, waar die VOC in 1652 'n verversingspos opgerig het. Die immigrante, eers die Nederlanders en later die Franse Hugenote en Duitsers, het van landbou en veeteelt geleef en later dieper die binneland in getrek.\nNamate hulle die binneland inbeweeg het, het hulle die Khoisan-volke onderwerp. Vervolgens het hulle met die Xhosas gebots, wat weer gelei het tot die Grensoorloë van 1779 tot 1850.\nAan die begin van die 19de eeu is daar nog twee groot Islamitiese ryke in Wes-Afrika gestig. Twee geleerdes uit die Foelani-volk was daarvoor verantwoordelik, naamlik Oetmaan dan Fodio (1754–1818) en al-Haadj Omar Taal (1797–1864). Hulle politieke doel was om die Islam te versprei en 'n einde te maak aan die mag van die baie klein Afrika-heersers wat die onderdane vir hulle landboubedrywighede misbruik het. Hulle doel is egter nooit bereik nie omdat die Franse en Engelse ekspedisies dit verhinder het. Dit geld ook vir die Zoeloe-koninkryk in Suid-Afrika wat Shaka, wat van 1807 tot 1828 regeer het, uit die Nguni-volk gestig het. Die ryk is eers deur 'n burgeroorlog geteister en het later finaal voor die Boere en die Engelse geswig.\n19de-eeuse indringing[wysig | wysig bron]\n’n Franse plakkaat oor verowering van Madagaskar\nHenry Morton Stanley ontmoet David Livingstone in Oedjidji, 1871\nKoloniale Konferensie van Berlyn (1884) waartydens Afrika tussen die Europese moondhede verdeel is\nIn die 19de eeu het Europa se belangstelling in Afrika aansienlik toegeneem. 'n Rede was dat die uitvinding van die telegraaf en die stoomboot-kommunikasieverbinding tussen Afrika en Europa vinniger en doeltreffender gemaak het.\nEers was die belangstelling bloot humanitêr van aard, en dit het gegaan oor sendingwerk en die afskaffing van die slawehandel. Hierin het Engeland die leiding geneem. In 1807 is die slawehandel, wat toe al nie-winsgewend was, afgeskaf, en in 1833 is slawerny ook verbied. Spoedig het ander lande Engeland se voorbeeld gevolg, maar Portugal het eers in 1878 sy slawebedrywighede gestaak.\nIntussen is daar oral in Europa sendinggenootskappe gestig wat hulle op die "ongelowige barbare" van Afrika toegespits het. Bekendes was die London Missionary Society, die Church Missionary Society, die Bremer Mission, die Moravic Brothers, die Mission Africaine de Lyon en die White Fathers.\nDie reise van die sendeling David Livingstone in Oos-, Suid- en Sentraal-Afrika van 1853 tot 1873 het veral groot bekendheid verwerf. Van direkte belang was ook die ekspedisies van die geografiese genootskappe wat met of sonder steun van die regering plaasgevind het. Die verslae van die ekspedisies het 'n groot invloed op die openbare mening in Europa gehad. Dit het gelei tot die politieke en ekonomiese belangstelling in Afrika.\nDie tyd van die handelsmaatskappye was verby. Die forte het onder die regstreekse beheer van die verskillende Europese moondhede geval. Handel is ook op 'n groter skaal bedryf en 'n groter verskeidenheid handelsware is aangebied.\nPalmolie, veral in lampe gebruik, het die belangrikste uitvoerproduk geword. Die toestand van die onafhanklike Afrika-handelaar het langsamerhand versleg teenoor die ryk Europese handelaars, wat buitendien eerder deur hul eie regerings ondersteun is.\nAl dié omstandighede het gelei tot die vinnige indringing van Europese moondhede in Afrika. In 1861 het die Engelse die eerste moderne kolonie, naamlik Lagos (Nigerië), gestig. Hulle het ook daarop aangedring om die skepe ná en van Afrika te deursoek vir die aanwesigheid van slawe. Slawe wat aan boord gevind is, is na Freetown in Sierra Leone gebring. Bevryde slawe uit Amerika het na 'n ander deel van die Weskus verhuis waar Liberië in 1847 as 'n onafhanklike staat met sy eie grondwet tot stand gekom het.\nDie oorgang van die laaste Afrika-vestings van die Dene en Nederlanders na die hande van die Engelse in onderskeidelik 1850 en 1872 het tot die eerste groot militêre optrede in Wes-Afrika gelei. In 1874 het 'n Engelse ekspedisiemag onder leiding van sir Garnet Wolseley (1833–1913) koning Kofi Karikari van die Asjanti's, wat sy reg op die voormalige Nederlandse gebied wou handhaaf, verslaan. Die hoofstad Kumasi is verwoes.\nIntussen het die Franse teen 1830 ook begin om Noord-Afrika binne te dring. Tussen 1854 en 1864 het Louis Faidherbe (1818–1889) 'n aantal ekspedisies in die omgewing van Senegal uitgevoer. Daarmee het hy die grondslag van die Franse koloniale ryk suid van die Sahara gelê.\nIn 1876 het Leopold II van België die International Association for the Exploration and Civilizing of Central Africa – bekend as die Internasionale Afrika-Assosiasie – gestig om die gebied om die Kongorivier te verken.\nDie Amerikaanse ontdekkingsreisiger Henry Morton Stanley is deur Leopold opdrag gegee om verdrae met die "inboorlinge" te sluit en die gebied vir die handel oop te stel. Die Wedloop om Afrika was nou in volle swang.\nTussen 1883 en 1885 het 'n aantal Duitse ekspedisies probeer om soveel grondgebied moontlik onder die beskerming van die Duitse keiser te bring. Terselfdertyd het die Engelse en Franse militêre ekspedisies Afrika deurkruis om soveel Afrika-leiers moontlik te oorreed om veiligheidsverdrae met hulle regerings te sluit.\nDié chaotiese toestand het tot politieke spanning in Europa gelei. In 1885 is daar op die Koloniale Konferensie van Berlyn besluit om Afrika se invloedsfeer op te deel. Die finale verdeling van Afrika het egter later plaasgevind deur die sluit van 'n aantal verdrae tussen Engeland, Frankryk, Duitsland en later ook België.\nDie vestiging van die Europese moondhede se mag in Afrika het baie militêre inspanning geverg. Die Franse het byvoorbeeld 'n gedugte teenstander gehad in die Dyula-leier, Samori, wat in 1898 daarin geslaag het om die onafhanklikheid van sy gebied in Guinee en die noordelike deel van die Ivoorkus te verdedig en te behou. In Suidwes-Afrika was die Duitsers verantwoordelik vir die onderdrukking van 'n Herero-opstand wat gelei het tot die Herero-volksmoord. In Oos-Afrika was hulle verplig om oorlog te voer teen Hebe (1891–1892). In 1885 het die Engelse onder die leiding van genl. Gordon, wat in die veldslag gesneuwel het, 'n nederlaag gely teen die godsdienstige leier van die Mahdi in die Soedan, Mohammed Ahmad.\nVan 1899 tot 1902 het die Tweede Vryheidsoorlog in Suid-Afrika tussen die Engelse en die onafhanklike blanke koloniste geheers. Die ontdekking van goud en diamante was die belangrikste motief.\nDit het tot 1914 geduur voordat Afrika geheel en al onder koloniale bestuur was. Aan die begin moes die kolonies met min geldelike bystand van die moederland bestuur word. Ten einde fondse te genereer is die inheemse bevolking aan verskeie soorte belastings en ander verpligtinge onderwerp, soos hutbelasting en die verpligting om 'n aantal produkte wat baie in aanvraag in Europa was, te verbou. Hulle moes ook sonder vergoeding vir die regering werk. Die onderwys- en gesondheidsdienste is aanvanklik alles aan die sendelinge oorgelaat.\nDie aanlê van spoorverbindings is weens militêre en ekonomiese oorwegings bevorder. In Oos-Afrika is daar om dié rede van Asiatiese kontrakarbeiders gebruik gemaak. Grond is veral in Kenia en die destydse Rhodesië beskikbaar gestel waar die koloniste plantasies kon aanlê.\nDie Engelse het in hulle kolonies lord Lugard se gedagte van direkte bestuur toegepas. Dit het daarop neergekom dat die verskillende bevolkingsgroepe volgens hul eie wette en regsbeginsels van hul tradisionele leiers bestuur word, solank hulle (die leiers) lojaal bly aan die Engelse gesag.\nDie Franse gebiede het onder baie direkter gesag van hul koloniale heersers gestaan. Net die wat die Franse kultuur en lewenswyse aanvaar het, kon deel in die gesag. Só het verskillende vorme van koloniale bestuur ontstaan, waar elke Europese moondheid probeer het om die bevolking van Afrika volgens hulle lewenswyse op te voed.\nWêreldspektrum, Vol. 1, 93-, ISBN 0908409 41 9\nWikimedia Commons het meer media in die kategorie Geskiedenis van Afrika.\nOntsluit van "https://af.wikipedia.org/w/index.php?title=Geskiedenis_van_Afrika&oldid=2151097"\nDie bladsy is laas op 12 Maart 2020 om 19:55 bygewerk.


5 maniere om jonk te lyk, nie jeugdige nie: wenke stiliste - Mode - 2020\nHieronder vind u 5 aanbevelings oor hoe om vaardige jeugneigings te gebruik en wat vermy moet word sodat jy as jonk en aantreklik beskou word, en nie jonk en snaaks nie.\nSportkleding, sweetpakke, baadjies in kombinasie met die gewone klassieke rompe, broek en bykomstighede sal jou avant-garde beklemtoon, terwyl dit nie vulgêr lyk nie.\nAs die hoogte en vorm dit toelaat, kan jy voorkeur gee aan die oorlegstyl. Jasse, baadjies, truie en kouse is nog steeds nuwerwets. Volumineuse dinge sal jou moderniteit beklemtoon, en terselfdertyd sal hulle nie die verskil tussen ouderdom en mode verraai nie, soos dit kan gebeur as jy meer ambisieuse tendense gebruik.\nHoë jeans (ma-styl) is baie relevant en is 'n treffer van jeugd mode. Dit is egter die moeite werd om die res van die besonderhede meer neutraal te maak deur so 'n aksent in die prent te gebruik. En moenie dit oordoen met denim ongeregtigheid nie.\nInskripsies op klere\nMaar die tendens onder jongmense - T-hemde en langmoue met inskripsies - mag dalk 'n bietjie vreemd lyk op 'n meer volwasse dame. In elk geval moet sulke dinge nie te pakkend en skokkend wees nie, en ook soos in die vorige paragraaf, word dit aanbeveel om hulle met meer neutrale elemente van die boog te kombineer.\nDie kombinasie van man en vrou\nDie unisex-styl (manshemde, broeke, baadjies in mansstyle) is 'n baie modieuse neiging onder jongmense. Dit is ook een van die neigings wat nie meer vulgêre of naïef ouer vroue sal maak nie, maar sal haar styl en vermoë beklemtoon om die gees van die tye te voel.\nCopyright 2020 \_ none \_ 5 maniere om jonk te lyk, nie jeugdige nie: wenke stiliste


Kerssangdiens 2013 – NGK Somerstrand » Somerstrand Gemeente\nKerssangdiens 2013 – NGK Somerstrand\nHierdie Kerssangdiens in die NGK Somerstrand het gefokus op Advent, die begin van die Christelike kerkjaar. Ons het mekaar daaraan herinner dat mense eeue lank uitgesien het na die Messias se koms. Ons het onthou dat Christus in die volheid van die tyd gebore is. Ons het onsself daaraan herinner dat dit ‘n tyd is waar ons oefen om Christus se verrassende koms elke dag in ons lewens te verwag. Om ons daarmee te help, gebruik ons oor die volgende vier weke ‘n adventskrans. Gedurende die diens het ons die kerse van hierdie krans aangesteek om ons te herinner aan die hemelse gawes wat Christus vir ons en ons wêreld gebring het.\nDankie aan almal wat deelgeneem het om dit ‘n fees te maak. Dankie ook aan ds Barnard Steyn van Joubertina wat sy teks van 2004 aan ons geleen het, om as basis hiervoor te gebruik.\nPowerPoint van dié Kerssangdiens\nHier volg nou die teks van die Kerssangdiens, met aan die einde daarvan die Liturgie, Liedere, en Benodighede. Enigiemand is welkom om dit te gebruik en aan te pas, met erkenning aan ds Barnard Steyn en ons gemeente.\nMaria en Josef sit reeds by die kriptoneel voor in die kerk\nWare grootheid kom na die wêreld sag soos ‘n duif. Miskien, as ons baie mooi luister, sal ons tussen die mag van koninkryke en die gewoel van die nasies deur die sagte gefladder van die duif se vlerke hoor. Die roeringe van lewe, liefde en hoop. (Albert Camus)\nDie genade van ons Here Jesus Christus, die liefde van God en die gemeenskap van die Heilige Gees is met julle almal. Jesus Christus, die seun van God, is daardie nag in Betlehem gebore. Die Woord van God het vlees geword en onder ons kom woon. Die volk wat in donkerte geleef het, het ‘n groot lig gesien, oor die wat in die donker land was, het ‘n lig geskyn. Amen.\nIn die stad van koning Dawid – Lied 350:1,2,3\n1. In die stad van koning Dawid ,\nin die nederige stal ,\nin ‘n krip lê daar ‘n Kindjie ,\nKoning van die groot heelal .\nJesus Christus, God en Heer ,\naan U, Koningskind, ons eer .\n2. Hy kom woon hier onder mense ;\nHy kom red hul van die dood .\nHul wat in Hom glo , Hom aanneem ,\ndié verlos Hy uit hul nood .\nJesus Christus , God en Heer ,\naan U , Koningskind , ons eer .\n3. Eenmaal sal Hy as die Regter\nin sy koningsmajesteit\nweer verskyn vanuit die hemel –\nin volmaakte heerlikheid .\nAdvent is die begin van die Christelike kerkjaar. Dit is die naam van die seisoen in die kerk se jaar waar ons onthou hoe mense uitgesien het na die Messias se koms. Ons onthou dat Christus gebore is. Dit is ‘n tyd waar ons oefen om Christus se verrassende koms elke dag in ons lewens te verwag. Een van die maniere om ons voor te berei op die herdenking van sy geboorte op Kersdag, is deur ‘n adventskrans.\nOns steek die kerse van hierdie krans aan om ons te herinner aan die hemelse gawes wat Christus vir ons en ons wêreld gebring het. Die adventskrans bevat ‘n paar simbole om ons te help dink oor Christus en sy geskenke. Die krans self is in die vorm van ‘n sirkel. ‘n Sirkel het geen begin of einde nie. Dit herinner ons daaraan dat daar geen begin en geen einde is aan God en aan sy liefde vir ons nie. Die lig van die kerse, wat algaande sterker word namate volgende kerse aangesteek word, herinner ons dat Jesus die lig vir die wêreld is.\nGeskenk – Hoop\nOns gaan nou die kers van hoop aansteek en ‘n ster (as teken van hoop) aan die kersboom hang. Maria se verbystering dat sy gekies is om die Verlosser in die wêreld te bring gaan oor in haar onvoorwaardelike aanvaarding daarvan en steek in ons die hoop en verwagting aan dat Hy ook ons Verlosser is.\nChristus, lank reeds verwag – (Vonkk 97 – Diese heilige Nacht)\n1. Christus, lank reeds verwag, is gebore die nag.\nDaarom sing engele bly. Duisternis is nou verby.\n2. Herders hou daar die nag oor hul skape die wag.\nHoor daar die engele sing, wat goeie nuus aan hul bring.\n3. Wyse manne van ver volg die Betlehemster;\nbring aan die Kindjie hul eer, kniel in verwondering neer.\n4. Jesus, ons bring U eer, ons Verlosser en Heer.\nSaam met die engelekoor wil ons ’n loflied laat hoor.\nAdventkrans: Hoop-kers word aangesteek\nKersboom: Ster (simbool van hoop) word gehang\nDankie Here vir die hoop wat u ons gee. Ons vra U om altyd by ons te bly, terwyl ons wag dat al u beloftes in vervulling sal gaan en dat Christus weer sal kom. Help ons om draers van hoop te wees in ‘n wêreld wat alle hoop op redding laat vaar het. Laat u Koninkryk kom.\nDie tweede kers in die adventskrans is die kers van vrede. Christus het vir ons vrede gebring toe hy gekom het. Hierdie vrede sal vir altyd heers en volkome wees as Hy weer kom. Die profeet Jesaja het Christus genoem “die Vredevors”. Jesus het ons ook geleer om vredemakers te wees. Hy het die vredemakers “geseënde kinders van God” genoem. Ons steek die kers van vrede aan en hang ‘n duif aan die kersboom om ons te herinner dat Hy alleen die Vredevors is en dat ware vrede slegs in Hom gevind sal word. Hierdie vrede is soos ‘n lig wat skyn in ‘n donker plek.\nKniel voor ons Koning (teks Ernst Kotze)\n1. Kniel voor ons Koning, laat ons voor Hom buig.\nBring aan Hom die ere, laat ons harte juig!\nIn ons donker harte, stuur Hy weer sy lig\nHy kom na die aarde om ons op te rig!\n2. Jesus, Verlosser, U daal tot ons neer.\nWonderbare Raadsman, U is ewig Heer!\nOns buig in aanbidding, neer tot in die stof.\nO, ontvang ons loflied, aan U al die lof!\nAdventkrans: Vrede-kers word aangesteek\nKersboom: Duif (simbool van vrede) word gehang\nDrie wyse manne begin agter in die kerk en beweeg na vore met geskenke wat by die krip neergesit word voor Josef en Maria.\nJesus is in Betlehem in Judea gebore tydens die regering van koning Herodes. Na Jesus se geboorte het daar sterrekykers uit die ooste in Jerusalem aangekom en gevra: “Waar is Hy wat as koning van die Jode gebore is? Ons het sy ster sien opkom en ons het gekom om aan Hom hulde te bewys.\nToe koning Herodes hiervan hoor, was hy, en die hele Jerusalem saam met hom, hewig ontsteld. Hy het toe die priesterhoofde en die skrifgeleerdes van die volk bymekaar geroep en hulle uitgevra oor waar die Christus gebore sou word, Hulle het hom geantwoord: “In Betlehem in Judea, want so is dit deur ‘n profeet geskrywe:\nEn jy, Betlehem, gebied van Juda, jy is beslis nie die kleinste onder die leiers van Juda nie. Uit jou sal ‘n leier voortkom wat vir my volk Israel n herder sal wees.”\nDaarna het Herodes die sterrekykers in die geheim ontbied en noukeurig by hulle vasgestel wanneer die ster verskyn het. Hy het hulle na Betlehem toe gestuur met die woorde: “Gaan doen noukeurig ondersoek na die Kindjie, en as julle Hom kry, laat my weet, sodat ek ook aan Hom hulde kan gaan bewys.”\nNadat hulle die koning aangehoor het, het hulle vertrek; en kyk, die ster wat hulle sien opkom het, het hulle gelei totdat dit gaan staan het bo die plek waar die Kindjie was. Toe hulle die ster sien, was hulle baie bly. Hulle het in die huis ingegaan en die Kindjie saam met Maria, sy moeder, gesien, en hulle het gekniel en aan Hom hulde bewys. Daarna het hulle hulle reissakke oopgemaak en vir Hom geskenke uitgehaal: goud, wierook en mirre.\n(Matteus 2: 1 -11)\nEng’le uit die hoogste hemel– Lied 370:1,2,3\n1. Eng’le uit die hoogste hemel\nsing ter ere van ‘n Kind ,\nvan ‘n nuwe tyd wat aanbreek\nwaarin almal vrede vind .\nSing hosanna ! Sing hosanna !\nPrys Hom , Jesus , Seun van God !\n2. Waar die wagters waak oor skape\nhoor hul engele wat sing .\nOor die velde klink die lofsang\naan ‘n Kind wat vrede bring .\n3. Sterrekykers uit die ooste\nbring geskenke tot sy eer .\nHy’s die nuutgebore Koning –\nhierdie Kindjie is die Heer .\nGeskenk – Vreugde\nDie derde kers in die Adventskrans is die kers van vreugde. Ons steek dit aan en hang ‘n engel as die boodskapper van vreugde aan die kersboom. Soos sy geboorte vreugde vir Josef en Maria gebring het, so bring sy geboorte vreugde vir die skaapwagters as simbool daarvan dat sy teenwoordigheid in ons wêreld vreugde bring. As Hy in ons lewens is, is die vreugde altyd dieper as die trane.\nKoor – gemeente refrein\nGaan met die Blye Boodskap (Vonkk 209 – Go tell it on the mountain)\nRefrein: Gaan met die blye boodskap oral die wêreld oor.\nGaan met die blye boodskap: Ons Christus het gekom!\n1. Een donker winternanag het herders wag gehou\nen skielik in die hemel ’n helder lig aanskou.\n2. Die herders het gebewe, want uit die donker nag\nklink duisend engelstemme vol helder lig en krag.\n3. ’n Nederige dorpie, ’n doodgewone stal;\ndaar lê die Hemelkoning wat heers oor die heelal.\nAdventkrans: Vreugde-kers word aangesteek\nKersboom: Engel (boodskapper van vreugde) word gehang\nDankie Here vir die vreugde wat u ons gee. Ons vra U om altyd by ons te bly, terwyl ons wag dat al u beloftes in vervulling sal gaan en dat Christus weer sal kom. Help ons om draers van vreugde te wees in ‘n wêreld wat alle hoop op vreugde laat vaar het.\nHerders beweeg van agter na voor en bly by die kriptoneel\nDaar was skaapwagters in daardie omgewing wat in die oop veld gebly en in die nag oor hulle skape wag gehou het. Meteens staan daar ‘n engel van die Here by hulle, en die heerlikheid van die Here het rondom hulle geskyn. Hulle het baie groot geskrik. Toe sê die engel vir hulle: “Moenie bang wees nie, want kyk, ek bring vir julle ‘n goeie tyding van groot blydskap wat vir die hele volk bestem is. Vandag is daar vir julle in die stad van Dawid die Verlosser gebore, Christus die Here! En dit is vir julle die teken: julle sal ‘n kindjie vind wat in doeke toegedraai is en in ‘n krip lê.”\nSkielik was daar saam met die engel ‘n menigte engele uit die hemel wat God prys en sê:\nEer aan God in die hoogste hemel,\nen vrede op aarde vir die mense in wie Hy `n welbehae het (Lukas 2:8-14)\nKom, almal, besing met ‘n vrolike stem – (Noorweegse Kerslied – Lied 349)\n1. Kom, almal, besing met ’n vrolike stem die wonder van God,\nVors van vrede! Kom, alle getroues, kom lofsing die Heer,\nwees vrolik, besing onse Koning!\nBesing met ’n blye stem, die wonder van God in die stad\nBetlehem, want daar is die Heiland gebore. Jesuskind, lank verwag.\n2. ’n Kind is gebore, Hy kom ons verlos: die God van liefde en vrede.\nVerlos van die sonde, besing ons tesaam,\ndie roem en die eer van ons Koning!\n3. In need’rige krip is sy bedjie berei: die God van liefde en vrede.\nLaat ons die gebod van die liefde onthou,\nGeskenk – Liefde\nDie vierde kers in die adventskrans is die kers van liefde. God se liefde is volmaakte liefde, dit offer alles en hou niks terug nie. Hy hou nooit op om ons lief te hê nie. Ons steek die kers van liefde aan en hang ‘n hartjie aan die kersboom om ons te herinner dat Jesus vir ons kom wys het hoe lief God ons het en hoe ons mekaar moet liefhê.\nKom ons loof die Jesuskind – Lied 340\n1. Kom ons loof die Jesuskind , Hy is waarlik Koning .\nOns Verlosser het gekom , maak by ons sy woning .\nVir ons sondes kom Hy sterf ; só word ons\nNou kan ons Hom loof en prys – Heer so hoog\n2. Tussen doeke lê die Kind , in ‘n krip so need’rig .\nLaat ons al die lof en dank bring aan Hom vir ewig .\nDit is sy geboortedag , daarom sing ons : Ere !\nOns sal Hom nou dank en prys – Heer so hoog\n3. Wyse manne kom van vér ; buig voor Hom die\nHerders bring Hom al die eer ; prys Hom in\nEng’le in die sterrenag jubel bly in kore .\nLaat ons saam ‘n loflied sing : Jesus is gebore .\nAdventkrans: Liefde-kers word aangesteek\nKersboom: Hart (simbool van liefde) word gehang\nGod is liefde. Hierin is God se liefde vir ons geopenbaar: sy enigste Seun het Hy na die wêreld toe gestuur sodat ons deur Hom die lewe kan hê. Werklike liefde is dit: nie die liefde wat ons vir God het nie, maar die liefde wat Hy aan ons bewys het deur sy Seun te stuur as versoening vir ons sondes.\n(1 Johannes 4:8c- 10)\nGeskenk – Christus\nChristus gee hierdie geskenke sodat ons kan lewe. Bo alles gee hy Homself Hy is die goeie herder wat sy lewe vir sy skape gee en aflê. Ons steek nou die middelste Christuskers aan om ons aan die grootste geskenk van almal te herinner.\nVreugde in die wêreld – (Vonkk 250 – Gaudium mundo)\nGaudium mundo, Christus natus est. Vreugde in die wêreld,\nChristus is gebore. Hy is God met ons. Hy het mens geword.\nKers: Christuskers word aangesteek\nKom, alle getroues – Lied 345:1,2\n1. Kom , alle getroues , vrolik en vol vreugde ,\no kom in die gees nou na Betlehem !\nLoof daardie Kindjie tot ons heil gebore –\nkom buig daar in aanbidding ,\nvoor Jesus , die Heer .\n2. ‘n Kind is gebore ; loof die God van liefde !\nHy kom ons verlos , Hy is Wonderbaar ,\nRaadsman en Sterke , God en Vors van vrede !\nOns buig in blye aanbidding ,\nVerlosser en Heer !\nDie Kersboom as simbool vir Kersfees is baie bekend en dit het ‘n sterker godsdienstige betekenis as wat die meeste mense vermoed. In Duitsland was die kersboom van vroeg af ‘n simbool van die boom van die lewe in die paradys.\nDit het hulle op Oukers-aand daaraan herinner dat Christus die lig vir die wêreld is. So het ‘n boom met liggies, wat sê Christus het vir ons die Boom van die Lewe geword, ontstaan. Vandag herinner die boom ons ook daaraan dat Christus gekom het nie net om sy mense nie, maar Sy hele skepping en natuur te verlos.\nDie graad 6-é kry nou die geleentheid om ‘n kers by die Christuskers aan te steek en by die Kersboom te plant as simbool van jou lewe in Christus.\nO die goeie tyding, o die blye tyding – Lied 344\n1. O die goeie tyding ,\no die blye tyding –\nhelder klink dit met Kersfeestyd :\nDiep was ons verlore ,\nChristus is gebore .\nJuig dan , almal , jubel oor die saligheid !\n2. O die goeie tyding ,\no die blye tyding\nkom met krag in die Kersfeestyd :\nHy , die Hemelkoning ,\nmaak by mense woning –\nHy , gebore in die volheid van die tyd !\n3. O die goeie tyding ,\noral hoor ons : Dis Kersfeestyd .\nloof die Kind , gebore .\nJuig nou mensdom , prys Hom tot in ewigheid !\nKyk ‘n oomblik om jou rond. Sien die lig wat skyn in die duisternis. Dink aan die wonder daarvan – dat uit een vlam, die Christuskers van die adventskrans, baie aangesteek word. Dink aan die hoop, vrede, vreugde en liefde in jou eie lewe en skep moed. Dink daaraan dat dit deur jou is wat lig voortgedra word na jou kinders, kleinkinders en almal wat daagliks oor jou pad kom.\nHere Jesus, word vandag in ons gebore.\nSoos Maria en Josef op U vertrou het, wy ons nou onsself aan U toe.\nHeilig elke gedagte, woord en daad wat uit my kom.\nLaat Christus deur my skyn in die donker wêreld. Amen.\nStille nag, heilige nag! – Lied 348:1,2,3 (met klokke)\n1. Stille nag , heilige nag !\nJesuskind , lank verwag ,\nLig uit Lig , uit die Vader se ryk ,\nword uit liefde aan mense gelyk .\nLoof die hemelse Kind !\n2. Stille nag , heilige nag !\nHemelvors , ons gee ag\nop die lied van die engelekoor .\nHerders het dit die eerste gehoor :\nJuig , die Redder is daar !\n3. Stille nag , heilige nag !\nJesus , Heer , voor u mag ,\nvoor u ryk moet die duisternis swig ;\ntot in ewigheid bly U die lig –\nHeer , gebore vir ons !\nMag jy hierdie Kersfees ervaar hoe lief die Vader jou het.\nMag jy ervaar dat die Kind van Betlehem jou red.\nMag jy ervaar hoe die Gees jou verlig.\nMag jy die moed kry om sy lig te dra uit hierdie kerk die wêreld in.\nWant die duisternis kon die lig nie oorweldig nie. Amen.\nSomerkersfees – Lied 355\nKersfees kom , Kersfees kom –\ngee aan God die eer .\nSkenk ons ‘n helder Somerkersfees\nin hierdie land , o Heer .\nDankbetuigings – Albert Troskie, Janneke Jacobs, Shené Roux, Minette Nel, Brenda van Rooyen, Ursula Kilian, Louise Bam, Biffy Joubert, Jan Coetzer, Piet de Villiers, en al die kinders en ouers wat dié Kerssangdiens ’n gemeentefees gemaak het. Gebaseer op ’n Kerssangdiens van Barnard Steyn uit 2004.\n4 ouers om by die verskillende tonele toesig te hou\nGraad 10’s deel programme uit en neem kollekte op\n5 Kerse – hoop, vrede, vreugde, liefde, Christuskers\nSter om aan kersboom te hang\nDuif om aan kersboom te hang\nEngel om aan kersboom te hang\nHart om aan kersboom te hang\nDoos met sand vir kerse\nMaria en Josef by die krip voor in die kerk\nDrie wyse manne\nEngele uit die kinders\nHerders uit die kinders\nSomerkersfees refrein as slotrespons – Lied 358\nGemeentesang – In die stad van koning Dawid – Lied 350:1,2,3\nAdventskers 1 – Geskenk – Hoop\nKoor – Christus, lank reeds verwag – (Vonkk 97 – Diese heilige Nacht)\nAdventskers 2 – Geskenk – Vrede\nKoor – Kniel voor ons Koning (teks Ernst Kotze)\nSkriflesing – Matteus 2: 1 -11\nGemeentesang – Eng’le uit die hoogste hemel – Lied 370:1,2,3\nAdventskers 3 – Geskenk – Vreugde\nKoor – gemeente refrein – Gaan met die Blye Boodskap (Vonkk 209 – Go tell it on the mountain)\nSkriflesing – Lukas 2:8-14\nKoor – Kom, almal, besing met ‘n vrolike stem – (Noorweegse Kerslied – Lied 349)\nAdventskers 4 – Geskenk – Liefde\nGemeentesang – Kom ons loof die Jesuskind – Lied 340\nSkriflesing – 1 Johannes 4:8- 10\nChristuskers – Geskenk – Christus\nKoor – Vreugde in die wêreld – (Vonkk 250 – Gaudium mundo)\nGemeentesang – Kom, alle getroues – Lied 345:1,2\nGemeentesang – O die goeie tyding, o die blye tyding – Lied 344\nGemeentesang – Stille nag, heilige nag! – Lied 348:1,2,3 (met klokke)\nGemeentesang – Somerkersfees – Lied 355 – Refrein\nJohannes 10:11-18 – My skape ken my stem - 25/04/2021\nBid die Woord – Daniël 9 - 16/05/2021\nWritten by on 02/12/2013 . Posted in Chris van Wyk\nNuusflitse (579)Chris van Wyk (438)Materiaal (288)Rethie van Niekerk (265)Huisgodsdiens (255)Dagstukkies (180)Preke (148)Joernaal (139)Nuus (138)Biddend luister (122)Gebedsriglyne (99)Familiediens (75)Kleingroepe (64)Die Storie (34)Wie is God? (34)Bybelskool (30)Dissiplines (30)Didage (28)Hulpmiddels vir families (28)Ander predikers (24)Gemeenteselle (20)Jesaja (20)Die verhaal van die kerk - Paulus versit berge (19)Deon Binneman (18)Eredienste (18)Heilige Week (16)Kobus Prinsloo (16)Inligting (16)Barnabas (16)Psalms (16)Annelet Slazus (14)Aanddiens (13)Johannes (12)Filippense (10)Spesiale Dienste (10)Ek kom gou - Pinkster 2020 (10)Luister (10)Getuienis (10)Jesaja reeks (10)Jeug (9)Laat Jesus deur jou leef (9)Spiritual Beings (9)Pinkster 2021 - Waak en bid (9)Pinkster 2018 (8)Gemeentebrief (8)Bells Challenge (8)Pinkster 2012 (8)Radikale vernuwing (8)Laat Jesus deur jou leef (8)Pinkster 2017 - Vreesloos (8)Begeesterd (8)Anders Eenders (8)The Air I Breath (8)Kragtig (8)Pinkster 2016 - die krag van gebed (8)Ligkids (8)Jesus-verhale van menswaardigheid (7)Die Goeie Lieflike God (7)Filippense (7)Aktuele onderwerpe (7)Die Goeie Lieflike God (6)Jesaja en Jesus (6)Die krag van gebed (6)'n Hart soos Jesus (6)Prediker (6)(Re)gifted (6)Nuusbrief (6)Beter saam (6)Beter saam (6)Lectio Divina (6)Dissipelskap (6)Geloofsvorming (6)Leef (6)Begeesterd (5)Klaagliedere (5)Spreuke (5)Studente (5)Bestuursraad (4)Hooglied (4)'n Hart soos Jesus (4)Op pad met God (4)Thania Botha (4)Anders Eenders (3)Jesus-verhale van menswaardigheid (3)Kategese (2)Deon Loots (2)Diens van Barmhartigheid - Gemeenskapsaksies (2)Pinkster 2014 (2)Diens van Barmhartigheid - Gemeenteaksies (2)Gemeentebediening (1)Geestelike Gewoontes (1)Bedieningsraad (1)Ouderlingeraad (1)Kragtig (1)Bestuur (0)Gebed (0)


Oranje-Winged Amazon Parrot Species Profiel\nOranje-Winged Amazon, Oranje-Winged Papegaai, Loro Guaro.\nOranje-gevlekte Amazons is normaalweg ongeveer 13 cm lank van die snawel tot by die punt van die stertvere.\nOranje-gevlekte Amazons maak lieflike en liefdevolle troeteldiere en bind hulle nou aan hul eienaars. Hulle het uitstekende spraakvermoëns en 'n komiese houding wat hulle oral met voëlliefhebbers tref.\nSoos baie Amazon-papegaaie, het Orange-Winged Amazons 'n reputasie om deur 'n hormonale blufstadium te gaan, aangesien hulle seksuele volwassenheid bereik. Om hierdie rede word hulle aanbeveel vir ervare voël eienaars.\nOranje-gevlekte Amazons is meestal groen, met geel en blou op die gesig en voorkop. Hulle het 'n kenmerkende spat oranje op die voorrande van hul vlerke, wat hulle hul naam gee.\nSoos alle Amazon-papegaaie, is Oranje-Winged Amazons die beste op 'n hoë gehalte pelleterdieet, aangevul met saadmengsel en daaglikse porsies vars vrugtevrye vrugte en groente . 'N vars en gevarieerde dieet sal help verseker dat jou voël topvoeding handhaaf.\nAmazon Papegaaie is geneig tot oortollige gewigstoename, so dit is belangrik dat hulle elke dag ruimte moet uitoefen. As jy 'n Orange-Winged Amazon wil hê, moet jy dit minstens 3 tot 4 uur buite sy hok kan gee.\nDit sal die voël toelaat om oortollige kalorieë te verbrand en sy spiere te strek, bo en behalwe die noodsaaklike geestelike stimulasie.\nOranje Gevleuelde Amazone Papegaaie as Troeteldiere:\nCharmante en pragtige, Oranje-gevleuelde Amazon-papegaaie is gewilde troeteldiere met voël eienaars regoor die wêreld. Omdat hulle lief is vir interaksie met mense, is hulle 'n goeie keuse vir ervare voël eienaars wat 'n noue verhouding met hul eie papegaai wil vorm.\nAmazon-papegaaie floreer op sosiale interaksie, en hulle benodig dit om gesond en gelukkig te bly. Voëls wat verwaarloos word, val dikwels in vernietigende gedragspatrone en depressie , wat hulself in verskeie fisiese en emosionele probleme kan manifesteer. Dit is belangrik dat eienaars van Oranje-gevleuelde Amazon elke dag 'n tydperk van tyd afsonder vir een-tot-een-interaksie met hul voël, om 'n gesonde band te vestig en in stand te hou.\nTerwyl handvoedende Amazon-papegaaie normaalweg liefdevolle, liefdevolle troeteldiere maak, gaan baie deur 'n aggressiewe stadium tydens adolessensie wat sommige eienaars nie kan hanteer nie. Terwyl die fase verbygaan, kan dit soms tot 2 jaar duur. Potensiële eienaars moet onthou dat as hulle 'n Oranje-Gevleuelde Amazon aanvaar, is dit beter of erger! Hierdie voëls kan meer as 70 jaar leef as hulle behoorlik versorg word, so omgee vir een is nie 'n verbintenis om liggies te neem nie.\nAs jy dink dat 'n Oranje-gevlekte Amazon die regte voël vir jou kan wees, kontak plaaslike telers om te sien of jy 'n besoek met hulle en hul voëls kan skeduleer. Om te sien hoe oranje gevleuelde aasone in hulle huisomgewing optree, sal jou help om te besluit of hierdie spesie 'n goeie keuse is vir jou lewenstyl.


Omgekeerde wêreld: manlike swakheid en vroulike krag - Sielkunde - 2019\nOmgekeerde wêreld: manlike swakheid en vroulike krag\nHoe meer ek myself verdiep in die realiteite van die moderne wêreld, hoe meer verbaas en verbaas. Wel, vat ten minste 'n baie gewilde onderwerp oor sterk vroue. Van alle advertensieplakkate, televisieskerms en inligting op die internet word ons vertel dat 'n vrou sterk, onafhanklik en selfversorgend moet wees. Dit het 'n slagspreuk geword, 'n manier van lewe en 'n begeerte om baie vroue te navolg.\nWag, maar watter krag het almal in gedagte? Ek sien amper altyd die prentjie wat in die gesinne van my vriende ontvou, waar sy twee werksgeleenthede werk, kook, kook en maak skoon, kinders oplewer, naelsplanke herstel, die motor herstel en haar man gee. Hy lê op die rusbank en druk sy eie lewe uit. Of kyk mooi na sy voorkoms, besoek die gimnasium, skoonheidskundige en persoonlike voedingkundige.\nEn dit is vroulike krag? Sit alles op jou skouers en sleep, val uit moegheid en gebrek aan hulp? Op een of ander manier is dit verkeerd. Vanaf die vroegste tye word vasgestel dat 'n vrou swak moet wees - broos, kwesbaar, weerloos, afhanklik van haar man, wat op enige oomblik kan huil en erken dat sy ondersteuning nodig het. Wat gebeur nou? Oorweldigende aantal egskeidings, yster dames met 'n kliphart, wat nooit wys dat hulle seer is nie en, deur hul tande te knyp, al hul probleme op hul eie sal oplos. Omdat dit nodig is, word dit nou aanvaar, so doen alle vroue.\nJa, natuurlik, 'n groot rol in al hierdie dinge is gespeel deur die feministiese beweging, toe ons hard geveg het vir ons eie regte en die begeerte om nie erger te wees nie, en selfs beter as mans. En so wat? Nou verdien ons onsself geld, verhoog kinders, bou 'n loopbaan, dra jeans in plaas van rompe, betaal onsself in 'n restaurant en beskou dit as 'n belediging wanneer 'n man die deur vir ons hou.\nMaar dit is nie 'n regte vrou nie, dit is 'n patroon, 'n gekonfronteerde tipe, as gevolg van die samelewing en die moderne lewe. 'N Ware vrou is 'n swak vrou. Die een wat nie bang is om kwesbaar en kwesbaar te wees nie, die een wat vir haar man hoop en verwag dat hy haar sal help en haar probleme oplos, die een wat nie huiwer om te huil nie, die een wat rokke dra, verander haar begeertes en bui elke vyf minute. en laat 'n man haar in sy arms neem om al die moeilikhede van die lewe deeglik deur te voer. Eers wanneer die vroue dit uiteindelik verstaan en die mans ophou om hulself van die kwesbare sissies te bou, sal alles terugkeer na sy plek in die wêreld.\nCopyright 2019 \_ none \_ Omgekeerde wêreld: manlike swakheid en vroulike krag